
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 897 


3 Ιουλίου 2003 


ΑΠΟΦΑΣΕΙ Σ 

Αριθ. οικ.2/31805/0094 

Κανονισμός οικονομικής διαχείρισης Οργανισμού Περί¬ 
θαλψης Ασφαλισμένων του Δημοσίου (Ο.Π.Α.Δ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Των άρθρων 6-11 του Ν. 2768/1999 «Ρύθμιση συντα- 
ξιοδοτικών θεμάτων, σύσταση νομικού προσώπου κ.λπ.» 
(Α 273). 

β) Του Ν.Δ. 496/1974 «Περί λογιστικού των Ν.Π.Δ.Δ.» (Α' 
204). 

2. Τον καταρτισθέντα και εγκριθέντα με την πράξη 
67/11.9.2002 από το Δ.Σ. του Ο.Π.Α.Δ. κανονισμό οικονο¬ 
μικής διαχείρισης. 

3. Τις αποφάσεις: 

α) 1100383/1330/Α0006/31.10.2001 του Πρωθυπουρ¬ 
γού και του Υπουργού Οικονομικών «Ανάθεση αρμοδιοτή¬ 
των στους Υφυπουργούς Οικονομικών (Β 1485). 

β) 3418/8.7.2002 του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους Υφυ¬ 
πουργούς Υγείας και Πρόνοιας (Β 861). 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, ούτε 
του προϋπολογισμού του Ο.Π.Α.Δ., αποφασίζουμε: 

Εγκρίνουμε τον καταρτισθέντα και εγκριθέντα από το Δι¬ 
οικητικό Συμβούλιο (Δ.Σ.) του Ο.Π.Α.Δ. κανονισμό οικονο¬ 
μικής διαχείρισης, που έχει ως ακολούθως: 

ΚΑΝΟΝΙΣΜΟΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 
ΤΟΥ Ο.Π.Α.Δ. 

Άρθρο 1 

Όργανο διοίκησης και διαχείρισης της περιουσίας 

Η διοίκηση και διαχείριση της περιουσίας του Ο.Π.Α.Δ. 
ασκείται από το Διοικητικό Συμβούλιο (Δ.Σ.), σύμφωνα με 
τις διατάξεις του οργανισμού αυτού και στο πλαίσιο της 
ισχύουσας εκάστοτε νομοθεσίας. 

Άρθρο 2 

Έσοδα 

1. Πόροι του Οργανισμού είναι οι εξής: 

α) Επιχορήγηση από τον τακτικό προϋπολογισμό. Η επι¬ 


χορήγηση βασίζεται στις εισφορές των ασφαλισμένων και 
τη διπλάσια συνεισφορά του Δημοσίου και από αυτή αφαι- 
ρούνται οι δαπάνες διοίκησης του συστήματος που βαρύ¬ 
νουν άμεσα τον κρατικό προϋπολογισμό. 

β) Ειδική επιχορήγηση από τον τακτικό προϋπολογισμό 
για τις δαπάνες νοσηλείας στο εξωτερικό των οικονομικά 
αδυνάτων ατόμων που είναι ανασφάλιστα, καθώς και των 
ελλήνων φοιτητών που δεν είναι ασφαλισμένοι σε κανένα 
ασφαλιστικό φορέα. 

γ) Επιχορήγηση από το Πρόγραμμα Δημόσιων Επενδύ¬ 
σεων. 

δ) Δωρεές, κληρονομιές, κληροδοσίες και επιχορηγή¬ 
σεις ή εισφορές νομικών ή φυσικών προσώπων. 

ε) Τόκοι από τα κεφάλαιά του. 

στ) Οποιοδήποτε άλλο νόμιμο έσοδο. 

2. Οι εισπράξεις των εσόδων ενεργούνται από την ίδια 
τράπεζα στην οποία έχουν ανατεθεί και οι πληρωμές των 
δαπανών. Για κάθε είσπραξη εκδίδεται γραμμάτιο είσπρα¬ 
ξης με βάση τις έγγραφες αναγγελίες της τράπεζας. Οι ει¬ 
σπράξεις του Οργανισμού καταχωρούνται ως έσοδά του 
στα οικεία βιβλία. 

3. Ο Οργανισμός για την εξυπηρέτηση των αναγκών του 
τηρεί: 

α) Λογαριασμό ταμειακής διαχείρισης. 

β) Λογαριασμό διαθεσίμων κεφαλαίων. 

γ) Ειδικό λογαριασμό αξιοποίησης των πλεονασμάτων 
της περίθαλψης. 

4. Ο λογαριασμός ταμειακής διαχείρισης τηρείται σε 
οποιαδήποτε τράπεζα, μετά από σχετική απόφαση του Δι¬ 
οικητικού Συμβουλίου. 

Ο λογαριασμός διαθεσίμων κεφαλαίων τηρείται στην 
Τράπεζα της Ελλάδος. 

Το πλαίσιο του ειδικού λογαριασμού αξιοποίησης των 
πλεονασμάτων της περίθαλψης θα καθοριστεί με κοινή 
απόφαση των Υπουργών Υγείας Πρόνοιας και Οικονομίας 
και Οικονομικών σύμφωνα με τις διατάξεις της παρ. 5 του 
άρθρου 11 του ν. 2768/99. 

Άρθρο 3 
Δαπάνες 

Οι δαπάνες του Οργανισμού αφορούν κυρίως: 

α) Τηνπαροχή ιατρικής, φαρμακευτικής, οδοντιατρικής, 
νοσοκομειακής και εξωνοσοκομειακής περίθαλψης στους 
ασφαλισμένους του Δημοσίου καθώς και της υγειονομι¬ 
κής περίθαλψης στο εξωτερικό. 

β) Την καταβολή των επιδομάτων τοκετού, εξόδων κη¬ 
δείας και λοιπών πάσης φύσεως παροχών προς τους 
ασφαλισμένους του Δημοσίου. 

γ) Την καταβολή των δαπανών νοσηλείας στο εξωτερικό 
των οικονομικά αδυνάτων ατόμων που είναι ανασφάλιστα 
καθώς και των φοιτητών που δεν είναι ασφαλισμένοι σε κα- 
νέναν ασφαλιστικό φορέα. 

δ) Την προμήθεια του αναγκαίου υλικού για τις ανάγκες 
της υγειονομικής περίθαλψης. 

ε) Την καταβολή αποδοχών, πρόσθετων αμοιβών, ασφα¬ 
λιστικών εισφορών υπέρ οργανισμών, εξόδων κίνησης και 
λοιπών αποζημιώσεων στο προσωπικό που υπηρετεί στον 
Οργανισμό, καθώς και την καταβολή αποζημίωσης στον 
πρόεδρο, τα μέλη και τον γραμματέα του Διοικητικού Συμ¬ 
βουλίου. 

στ) Την πληρωμή ενοικίων και κοινοχρήστων ακινήτων ή 
κινητών που μισθώνει ο Οργανισμός με κοινή ή χρηματο¬ 
δοτική μίσθωση, καθώς και την ασφάλιση κτιρίων, επίπλων 
κ.λπ. 

ζ) Την κάλυψη λειτουργικών εξόδων (προμήθεια γραφι¬ 
κής ύλης, φωτισμός, θέρμανση, τηλεφωνικά, ταχυδρομι¬ 
κά και τηλεγραφικά έξοδα, λοιπές προμήθειες αναλωσί¬ 
μων υλικών κ.λπ.). 

η) Την αγορά κτιρίων ή γηπέδων για την ανέγερση κτι¬ 
ρίων ή επέκταση υφιστάμενων εγκαταστάσεων και εξυπη¬ 
ρέτηση συναφών δανείων. 

θ) Την εκπαίδευση και επιμόρφωση του προσωπικού, 
ι) Την επισκευή και συντήρηση κτιρίων, εγκαταστάσεων, 
επίπλων, μηχανημάτων, οργάνων και σκευών. 

ια) Την προμήθεια ηλεκτρονικού εξοπλισμού και λογι¬ 
σμικού, καθώς και την προσαρμογή, αναβάθμιση, βελτίω¬ 
ση και επέκταση αυτών. 

ιβ) Την προμήθεια επίπλων, σκευών και λοιπών ειδών 
εξοπλισμού. 

ιγ) Την έκδοση εντύπων (βιβλία, περιοδικά, δελτία κ.λπ.). 
ιδ) Τη δημοσίευση ανακοινώσεων σε έντυπο και ηλε¬ 
κτρονικό τύπο. 

ιε) Την προμήθεια βιβλιαρίων νοσηλείας, συνταγολο¬ 
γίων των ασφαλισμένων, απογραφικών δελτίων, καθώς 
και βιβλίων και λοιπών εντύπων για την εξυπηρέτηση της 
υπηρεσίας. 

ιστ) Τις δημόσιες σχέσεις (έξοδα δεξιώσεων, γευμάτων 
φιλοξενίας κ.λπ.). 

ιζ) Κάθε άλλη δαπάνη που προβλέπεται από διάταξη νό¬ 
μου ή εξυπηρετεί και προάγει τους σκοπούς του Οργανι¬ 
σμού. 

Άρθρο 4 

Έγκριση δαπάνης 

1. Πριν από κάθε ενέργεια για την εκτέλεση οποιοσδή¬ 
ποτε δαπάνης του Οργανισμού, απαιτείται η έγκριση του 
Διοικητικού Συμβουλίου ή των εξουσιοδοτημένων οργά¬ 
νων σύμφωνα με τις διατάξεις του οργανισμού του 
Ο.Π.Α.Δ. ή τις αποφάσεις της παρ. 2 του άρθρου 29 ν. 
1199/1981 (Α237) ή του δευτερεύοντα διατάκτη. 

2. Η έγκριση παρέχεται με ιδιαίτερο έγγραφο που συ- 
ντάσσεται σε δύο αντίτυπα από τη Διεύθυνση Διοικητικού 
- Οικονομικού προκειμένου για δαπάνες της κεντρικής 
υπηρεσίας, ή την αρμόδια Υ.Π.Α.Δ. προκειμένου για δα¬ 
πάνες των περιφερειακών υπηρεσιών. 

3. Στο έγγραφο αναγράφονται: 

α) ο τίτλος και ο αριθμός του οικείου φορέα, 
β) οι διατάξεις νόμων ή διοικητικών πράξεων στις οποίες 
στηρίζεται η δαπάνη, 


γ) το είδος και η αιτία της δαπάνης, 

δ) το οικονομικό έτος, 

ε) η προκαλούμενη επιβάρυνση του προϋπολογισμού 
και 

στ) ο κωδικός αριθμός εξόδου. 

Επί του εγγράφου βεβαιούται από τον προϊστάμενο της 
αρμόδια Υπηρεσίας Δημοσιονομικού Ελέγχου (Υ.Δ.Ε.), 
βάσει των στοιχείων που τηρούνται σ’ αυτή, ότι υφίσταται 
πίστωση και δεν γίνεται υπέρβασή της. 

Η αρμόδια Υ.Δ.Ε. τηρεί βιβλίο εγκρίσεων και εντολών 
πληρωμής στο οποίο καταχωρούνται κατά αύξοντα αριθ¬ 
μό σε ξεχωριστές στήλες, κατά φορέα και κωδικό αριθμό, 
όλες οι αναλαμβανόμενες υποχρεώσεις. 

4. Μετά από την έγκριση της δαπάνης η Διεύθυνση Διοι¬ 
κητικού - Οικονομικού ή η αρμόδια Υ.Π.Α.Δ. προβαίνει στις 
νόμιμες ενέργειες για την εκτέλεσή της. 

5. Προκειμένου για υποχρεώσεις, των οποίων η πληρω¬ 
μή ενεργείται τμηματικώς με έκδοση περισσότερων χρη¬ 
ματικών ενταλμάτων (ΧΕ), το πρώτο εκδιδόμενο ΧΕ κατα- 
χωρείται στο οικείο βιβλίο έναντι της υποχρέωσης που 
αναλήφθηκε, το δε υπόλοιπο της υποχρεώσεως καταχω- 
ρείται στην οικεία στήλη του βιβλίου και σημειώνεται συγ¬ 
χρόνως στην αντίστοιχη στήλη η χρονολογία καταχώρη- 
σής του, σε συσχέτιση πάντοτε προς την υποχρέωση που 
αρχικώς αναλήφθηκε. 

Κατά τον ίδιο τρόπο καταχωρούνται και τα εκδιδόμενα 
στη συνέχεια ΧΕ, οπότε το τυχόν αδιάθετο υπόλοιπο της 
υποχρέωσης που αναλήφθηκε εξαντλείται οριστικά. 

6. Αναληφθείσα υποχρέωση δαπάνης ανατρέπεται εν 
άλω ή εν μέρει με ερυθρά γραμμή, ύστερα από πρόταση 
του διατάκτη προς την αρμόδια Υ.Δ.Ε και καταχωρείται 
στο οικείο βιβλίο κατ’ αύξοντα αριθμό. 

7. Γ ια την ανάληψη υποχρεώσεων οι οποίες προβλέπε- 
ται ότι θα βαρύνουν είτε τμηματικά είτε εξ ολοκλήρου τα 
επόμενα οικονομικά έτη, απαιτείται έγκριση των αρμόδιων 
για την έγκριση του προϋπολογισμού του Ο.Π.Α.Δ. οργά- 
νωντων Υπουργείων Οικονομίας και Οικονομικών και Υγεί¬ 
ας και Πρόνοιας. 

8. Οι εγκρίσεις δαπανών, που βαρύνουν είτε εξ ολοκλή¬ 
ρου είτε τμηματικά τα επόμενα οικονομικά έτη, φυλάσσο¬ 
νται από την Διεύθυνση Διοικητικού - Οικονομικού του 
Ο.Π.Α.Δ. ή από την αρμόδια Υ.Π.Α.Δ. έως την ολοσχερή 
εξόφλησή τους, σε ιδιαίτερο φάκελο, και, με την έναρξη 
κάθε οικονομικού έτους, καταχωρούνται κατά το ποσό 
που αντιστοιχεί στο νέο έτος στο οικείο βιβλίο, κατ’ από¬ 
λυτη προτεραιότητα. 

9. Η αρμόδια Υ.Δ.Ε. παρακολουθεί την εξέλιξη των ανα¬ 
λαμβανόμενων υποχρεώσεων και παρέχει κάθε στιγμή 
πληροφορίες μετά από αίτηση των ενδιαφερομένων υπη¬ 
ρεσιών του Οργανισμού, σχετικά μετά αδιάθετα υπόλοι¬ 
πα των πιστώσεων, καθώς και του δυνάμει του άρθρου 11 
του ν.δ. 496/1974 καθοριζόμενου ποσοστού ορίων πλη¬ 
ρωμών. 

10. Οι καταρτιζόμενες συμβάσεις για λογαριασμό του 
Οργανισμού περιλαμβάνουν απαραίτητα τον αριθμό και 
τη χρονολογία της απόφασης του αρμόδιου οργάνου που 
εγκρίνει τη δαπάνη, καθώς και τον αριθμό καταχώρισης 
στο οικείο βιβλίο εγκρίσεων και εντολών πληρωμής. 

11. Οι δαπάνες αποδοχών γενικά, καθώς και οι δαπάνες 
υγειονομικής περίθαλψης, εξόδων κηδείας, επιδομάτων 
τοκετού, λοιπών πάσης φύσεως παροχών προς τους 
ασφαλισμένουςτου Δημοσίου, εκτέλεσης αποφάσεωντα- 
κτικών ή διοικητικών δικαστηρίων ή επιτροπών, εξυπηρέ- 

τησης δανείων, απόδοσης των εισπραττόμενων υπέρ του 
Δημοσίου και τρίτων ποσών, αναλαμβάνονται, με την 
έναρξη του οικονομικού έτους, για ολόκληρο το ποσό των 
εγγεγραμμένων στον προϋπολογισμό οικείων πιστώσεων, 
χωρίς να απαιτείται για αυτό κάποια διοικητική πράξη. 

Οι πάγιες δαπάνες προς κάλυψη λειτουργικών αναγκών 
(γραφικής ύλης, φωτισμού, θέρμανσης, καθαριότητας 
κ.λπ.) αναλαμβάνονται για ολόκληρο το ετήσιο ποσό, βά¬ 
σει των οικείων πράξεων καθορισμού τους, επί των οποίων 
προ της υπογραφής τους η αρμόδια Υ.Δ.Ε. βεβαιώνει την 
ύπαρξη της απαιτούμενης πίστωσης. 

Οι δαπάνες ενοικίων ακινήτων, που χρησιμοποιούνται 
από τον Οργανισμό, αναλαμβάνονται για το ετήσιο ποσό ή 
για το μέρος που αντιστοιχεί στη χρήση. 

12. Για τις διοικητικές πράξεις, που αφορούν τη μεταβο¬ 
λή των αποδοχών του προσωπικού λόγω παροχής μισθο- 
λογικού κλιμακίου, χρονοεπιδόματος και άλλων επιδομά¬ 
των, δεν απαιτείται η κατά την παράγραφο 3 του παρόντος 
βεβαίωση της αρμόδιας Υ.Δ. Ε. περί ύπαρξης πίστωσης και 
μη υπέρβασής της. 

13. Προκειμένου περί διορισμών, εντάξεων και μετατά¬ 
ξεων του προσωπικού η απαιτούμενη κατά την παράγρα¬ 
φο 3 του παρόντος βεβαίωση συντάσσεται για μεν τους 
διορισμούς επί της οικείας προκηρύξεως ή επί της πράξε- 
ως διορισμού εφόσον ο διορισμός ενεργείται χωρίς δια¬ 
γωνισμό, για δε τις εντάξεις και μετατάξεις επίτων οικείων 
πράξεων. 

Άρθρο 5 

Αναγνώριση δαπάνης 

Τα απαιτούμενα δικαιολογητικά υποβάλλονται από τους 
δικαιούχους στις αρμόδιες κατά περίπτωση υπηρεσίες 
του Οργανισμού (Διευθύνσεις Διοικητικού - Οικονομικού 
και Περίθαλψης της Κεντρικής Υπηρεσίας και Υ.Π.Α.Δ.) 
από τις οποίες και ελέγχεται η πληρότητά τους. Εν συνε¬ 
χεία, γίνεται η αναγνώριση του εξόδου είτε με θεώρηση, 
σύνταξη δηλαδή από το διατάκτη ή από εξουσιοδοτημένο 
από αυτό όργανο πράξης θεωρήσεως επί του δικαιολογη- 
τικού που εμφανίζει το ολικό ποσό της απαιτήσεως, είτε με 
οποιοδήποτε άλλο τρόπο που να δηλώνεται από το διατά- 
κτη η αναγνώριση εξόδου σε βάρος του Οργανισμού. Με¬ 
τά την αναγνώριση τα δικαιολογητικά αποστέλλονται στην 
αρμόδια Υ.Δ.Ε. για τον περαιτέρω έλεγχο, την εκκαθάριση 
και την έκδοση εντολής πληρωμής. 

Άρθρο 6 

Διαδικασία εκκαθάρισης 

1. Η εκκαθάριση των εξόδων ήτοι ο προσδιορισμός των 
δικαιωμάτων των πιστωτών του Οργανισμού, ενεργείται 
από την αρμόδια Υ.Δ.Ε. με πράξη που συντάσσεται επί της 
αναλυτικής κατάστασης που συνοδεύει τα οικεία δικαιο- 
λογητικά και εμφανίζει ολογράφως και αριθμητικούς το εκ- 
καθαριζόμενο χρηματικό ποσό. 

2. Η κατά την προηγούμενη παράγραφο πράξη μονο- 
γράφεται από τα υπηρεσιακά όργανα που συμπράττουν 
στον έλεγχο των δικαιολογητικών, υπογράφεται δε από 
τον προϊστάμενο της αρμόδιας Υ.Δ.Ε. 

3. Η ευθύνη της πληρότητας και ορθότητας των δικαιο- 
λογητικών κάθε εκκαθαριζόμενης δαπάνης βαρύνει κατά 
κύριο λόγο τον υπάλληλο που διενήργησε τον έλεγχο και 
τον προϊστάμενο της υπηρεσίας που εκκαθάρισε την δα¬ 
πάνη. 

4. Επί ενιαίας εκκαθάρισης περισσότερων απαιτήσεων, 
ενός ή περισσότερων δικαιούχων επισυνάπτεται στα δι- 


καιολογητικά και συγκεντρωτική κατάσταση των αναλυτι¬ 
κών καταστάσεων των επιμέρους ποσών. Στην κατάσταση 
αυτή συντάσσονται οι προβλεπόμενες από τις άνω παρα¬ 
γράφους πράξεις θεώρησης και εκκαθάρισης της δαπά¬ 
νης. 

5. Στα δικαιολογητικά των δαπανών δεν συγχωρείται η 
ύπαρξη ξεσμάτων ή αλλοιώσεων. Σε περίπτωση διόρθω¬ 
σης επί της πράξης εκκαθάρισης της δαπάνης οι διορθω- 
τέοι αριθμοί ή οι διορθωτέες λέξεις διαγράφονται με μία 
μόνη ερυθρά γραμμή, η δε αναγραφή του ορθού γίνεται 
με παραπομπή ή με παρεγγραφή. Οι διορθώσεις αυτές 
μονογράφονται από τον υπάλληλο που εκκαθαρίζει τη δα¬ 
πάνη. 

6. Όταν κατά την άσκηση ελέγχου διαπιστώνονται ελλεί¬ 
ψεις ή ατέλειες των δικαιολογητικών, επαναφέρονται αυ¬ 
τά προς συμπλήρωση στην αρμόδια υπηρεσία του Οργα¬ 
νισμού. 

7. Σε περίπτωση εκδήλωσης ασυμφωνίας μεταξύ της 
αρμόδιας υπηρεσίας του Οργανισμού και της Υ.Δ.Ε., αυτή 
επιλύεται από τον Υπουργό Οικονομικών. 

Άρθρο 7 
Διατάκτες 

1. Κύριος διατάκτης των δαπανών είναι το Δ.Σ. ή εξου¬ 
σιοδοτημένο όργανο, σύμφωνα με τις διατάξεις του ορ¬ 
γανισμού του Ο. Π.Α.Δ. ή τις αποφάσεις της παρ. 2 του άρ¬ 
θρου 29 του ν. 1199/1981. 

Ο κύριος διατάκτης δύναται να μεταβιβάζει τις αναγρα¬ 
φόμενες στον προϋπολογισμό πιστώσεις στις Υ.Π.Α.Δ. 
(δευτερεύοντες διατάκτες) με επιτροπικά εντάλματα. 

2. Δευτερεύοντες διατάκτες των μεταβιβαζόμενων σε 
αυτούς πιστώσεων είναι οι προϊστάμενοι των Υ.Π.Α.Δ. ή οι 
νόμιμοι αναπληρωτές τους. 

Άρθρο 8 

Χρηματικά εντάλματα 

1. Με εξαίρεση τις δαπάνες στις οποίες αναφέρεται η 
παρ. 8του άρθρου 13του ν.δ. 496/1974, οιεκκαθαριζόμε- 
νες από τις αρμόδιες Υ.Δ.Ε. δαπάνες πληρώνονται, βάσει 
χρηματικών ενταλμάτων (Χ.Ε.) σε βάρος της οικείας πί¬ 
στωσης του προϋπολογισμού και πάντοτε εντός των προ¬ 
βλέψεων αυτού και των εκάστοτε υπολοίπων του λογα¬ 
ριασμού ταμειακής διαχείρισης του Οργανισμού. 

2. Στα εν λόγω Χ.Ε. αναγράφονται: 
α) ο τίτλος του Οργανισμού, 

β) ο αύξων αριθμός του εντάλματος και ο σχετικός αριθ¬ 
μός πρωτοκόλλου του συνοδεύοντος τα δικαιολογητικά 
εγγράφου, 

γ) το οικονομικό έτος, 

δ) ο κωδικός αριθμός του εξόδου στον οποίο καταλογί¬ 
ζεται η δαπάνη, 

ε) ο αύξων αριθμός της αναλαμβανόμενης υποχρέωσης, 
στ) ο αριθμός και η χρονολογία της απόφασης για την 
εκτέλεση της δαπάνης, 

ζ) το πληρωτέο ποσό ολογράφως και αριθμητικώς, 
η) το ονοματεπώνυμο του δικαιούχου, το όνομα πατρός, 
η ιδιότητά του, ο αριθμός φορολογικού μητρώου και κάθε 
άλλο στοιχείο προσδιοριστικό της ταυτότητάς του, προ¬ 
κειμένου δε περί νομικού προσώπου ο ακριβής τίτλος και 
η έδρατου, 

θ) συνοπτική περιγραφή του είδους της δαπάνης, 
ι) η τράπεζα που θα ενεργήσει την πληρωμή και ο αριθ¬ 
μός του λογαριασμού που θα χρεωθεί, 
ια) ο τόπος και ο χρόνος έκδοσης και 

ιβ) οι υπογραφές των κατά τις κείμενες διατάξεις αρμο¬ 
δίων οργάνων. 

3. Στα Χ.Ε. παρατίθεται ανάλυση στην οποία αναγράφε¬ 
ται το πληρωτέο στο δικαιούχο ποσό και οιτυχόν υπέρ του 
Δημοσίου και τρίτων κρατήσεις. 

4. Στα χρηματικά εντάλματα προπληρωμής (Χ.Ε.Π.), 
εκτός από τα ανωτέρω στοιχεία, αναγράφεται και η προ¬ 
θεσμία απόδοσης λογαριασμού. 

5. Τα Χ.Ε. συντάσσονται σε τρία αντίτυπα. Από αυτά το 
πρώτο φέρει την ένδειξη «ΠΡΩΤΟΤΥΠΟ», το δεύτερο 
«ΑΝΤΙΓΡΑΦΟ» και το τρίτο «ΣΤΕΛΕΧΟΣ» του εντάλματος. 
Στο αντίγραφο και το στέλεχος του Χ.Ε. υπό την ένδειξη 
«συνημμένο» σημειώνονται περιληπτικά τα δικαιολογητι- 
κάπου στηρίζουν την έκδοσή του. 

Η συμπλήρωση του πρωτοτύπου Χ.Ε. ενεργείται έτσι 
ώστε να εξασφαλίζεται ανεξίτηλη γραφή. Το αντίγραφο 
και το στέλεχος συμπληρώνεται αποτυπωματικά είτε με τη 
χρησιμοποίηση αποτυπωτικού χαρτιού είτε με τη χρησι¬ 
μοποίηση εντύπων που φέρουν στην πίσω σελίδα του 
πρωτοτύπου και του αντιγράφου αποτυπωτικό χάρτη 
(καρμπόν). 

Τα χρηματικά εντάλματα δεν επιτρέπεται να φέρουν ξέ- 
σματα, προσθήκες, αλλοιώσεις, διαγραφές και παρεγ- 
γραφές. 

6. Επί κοινών και ομοειδών απαιτήσεων περισσότερων 
δικαιούχων επιτρέπεται η έκδοση ενός μόνο Χ.Ε.. Στην πε¬ 
ρίπτωση αυτή στο πρωτότυπο του εντάλματος και στο 
αντίγραφό του επισυνάπτεται ονομαστική κατάσταση των 
δικαιούχων, που περιλαμβάνει σε ιδιαίτερες στήλες όλα 
τα προσδιοριστικά της ταυτότητας καθενός δικαιούχου, 
την αιτία της πληρωμής, το ποσό της απαίτησης καθενός, 
τις τυχόν αναλογούσες σ’ αυτούς κρατήσεις υπέρ του δη¬ 
μοσίου και τρίτων, το μετά την αφαίρεση των κρατήσεων 
απομένον ποσό και τα αθροίσματα των ποσών κάθε στή¬ 
λης. Στην κατάσταση αυτή συντάσσεται η πράξη εκκαθά¬ 
ρισης. 

7. Επιτρέπεται η έκδοση Χ.Ε. βάσει δικαιολογητικών συ¬ 
νημμένων σε άλλο Χ.Ε. Στην περίπτωση αυτή επίτου αντι¬ 
γράφου και του στελέχους αυτού γίνεται σημείωση παρα¬ 
πομπής στο Χ.Ε. στο οποίο έχουν επισυναφθεί τα δικαιο- 
λογητικά. 

8. Τα χρηματικά εντάλματα μονογράφονται και υπογρά¬ 
φονται από τα αρμόδια όργανα. Έπειτα αριθμούνται κατά 
σειρά καταχώρησης στο ημερολόγιο χρηματικών ενταλ¬ 
μάτων και καταχωρούνται στα οικεία βιβλία. Στη συνέχεια, 
τα πρωτότυπα των χρηματικών ενταλμάτων, με τα αντί¬ 
γραφά τους και τα δικαιολογητικά που τα συνοδεύουν, 
αποστέλλονται με κατάσταση, που συντάσσεται εις δι- 
πλούν, στον οικείο Πάρεδρο ή Επίτροπο του Ελεγκτικού 
Συνεδρίου, για την άσκηση του προληπτικού ελέγχου, 
σύμφωνα με τις διατάξεις, εφ’ όσον ασκείται. 

Τα πρωτότυπα των χρηματικών ενταλμάτων, μετά την 
θεώρησή τους από τον οικείο Πάρεδρο ή Επίτροπο του 
Ελεγκτικού Συνεδρίου, επιστρέφονται με μια κατάσταση 
στην Υπηρεσία έκδοσής τους. 

Τα χρηματικά εντάλματα, μετά την θεώρησή τους από 
τον Πάρεδρο ή τον Επίτροπο του Ελεγκτικού Συνεδρίου, 
εξοφλούνται σύμφωνα με τα οριζόμενα στο άρθρο 20, σε 
συνδυασμό με το άρθρο 15 του Ν.Δ.496/74 «περί Λογιστι¬ 
κού των Ν.Π.Δ.Δ.». 

9. Εφ’ όσον δεν ασκείται προληπτικός έλεγχος, τα πρω¬ 
τότυπα των χρηματικών ενταλμάτων με τα σχετικά δικαιο- 
λογητικά, φυλάσσονται από την Οικονομική Υπηρεσία του 


Ν.Π.Δ.Δ., προκειμένου να υποβληθούν με τον Απολογισμό 
στο Ελεγκτικό Συνέδριο, για τον κατά τις κείμενες διατά¬ 
ξεις έλεγχο. 

Άρθρο 9 

Έλεγχος από τον αρμόδιο υπάλληλο 

Ο αρμόδιος υπάλληλος του Β Τμήματος της Δ1-Διοικη¬ 
τικού Οικονομικού ή του Α’ Τμήματος Περίθαλψης - Μη¬ 
τρώου των Υ.Π.Α.Δ. Κεντρικής Αθήνας, Ανατολικής Αθή¬ 
νας, Δυτικής Αθήνας, Νότιας Αθήνας, Πειραιώς, Θεσσα¬ 
λονίκης, Αχάίας, Ηρακλείου, Ιωαννίνων και Λάρισας ή των 
λοιπών Υ.Π.Α.Δ., μόλις παραλάβειτο Χ.Ε. που εξέδωσε η 
αρμόδια Υ.Δ.Ε., οφείλει να ενεργήσει αμέσως έλεγχο που 
συνίσταται στο αν αυτό πληροί τους εξωτερικούς τύπους 
γνησιότητας και εγκυρότητας και αν είναι συνημμένα τα 
αναφερόμενα σε αυτό δικαιολογητικά. Μετάτο πέρας του 
ελέγχου εκδίδει τις κατά το επόμενο άρθρο επιταγές, 
εντολές πληρωμής και εντολές μεταφοράς, ενημερώνει 
σχετικά τους δικαιούχους και τηρεί βιβλίο επιταγών, εντο¬ 
λών πληρωμής και εντολών μεταφοράς. 

Σε κάθε Χ.Ε. ή άλλο τίτλο πληρωμής αναγράφεται υπο¬ 
χρεωτικά ο αριθμός των επιταγών ή των εντολών πληρω¬ 
μής ή μεταφοράς που εκδόθηκαν για την εξόφληση. 

Άρθρο 10 

Τρόπος πληρωμής των δαπανών 

1. Οι πληρωμές του Οργανισμού ενεργούνται με επιτα¬ 
γές που εκδίδονται απ’ αυτόν βάσει των Χ.Ε. και από την 
Τράπεζα που ασκεί την ταμειακή του διαχείριση. Οι επιτα¬ 
γές εκδίδονται σε διαταγή του δικαιούχου του Χ.Ε. ή σε 
διαταγή τράπεζας ή πιστωτικού οργανισμού. Επιτρέπεται 
επίσης η πληρωμή των οφειλών του Οργανισμού και με 
εντολή μεταφοράς με τη μεσολάβηση της Τράπεζας που 
ασκεί την ταμειακή διαχείριση του Οργανισμού, σε πίστω¬ 
ση λογαριασμών των δικαιούχων, που τηρούνται σε πι¬ 
στωτικό ίδρυμα ή τράπεζα. Για την εξόφληση των χρημα¬ 
τικών ενταλμάτων ή άλλων τίτλων πληρωμής μπορεί να εκ- 
δίδεται από τον Οργανισμό και εντολή πληρωμής προς την 
Τράπεζα με ταυτόχρονη ειδοποίηση των δικαιούχων. 

2. Πληρωμές για δαπάνες σταθερών αποδοχών των 
υπαλλήλων του Οργανισμού μπορεί να ενεργούνται με 
μία, κατ’ είδος δαπάνης, επιταγή εις διαταγήν υπαλλήλου 
του Οργανισμού, προς καταβολή των σχετικών ποσών 
στους δικαιούχους. 

Οι πληρωμές των αποδοχών δύνανται να πραγματοποι¬ 
ούνται μέσω τραπεζικού συστήματος μετά από απόφαση 
των εποπτευόντων τον Οργανισμό υπουργών, σύμφωνα 
με τις διατάξεις του άρθρου 1 του ν. 2305/95 (ΦΕΚ Α 80). 

3. Οι επιταγές, οι εντολές πληρωμής και οι εντολές με¬ 
ταφοράς υπογράφονται από το Γ ενικό Διευθυντή του Ορ¬ 
γανισμού ή άλλο όργανο που ορίζεται με τις αποφάσεις 
τηςπαρ. 2 του άρθρου 29 του ν. 1199/81. Γ ια τις πληρωμές 
που πραγματοποιούν οι Υ.Π.Α.Δ. δυνάμει επιτροπικών 
ενταλμάτων, οι επιταγές και οι εντολές μεταφοράς ή πλη¬ 
ρωμής υπογράφονται από τον προϊστάμενο της οικείας 
Υ.Π.Α.Δ. ή το νόμιμο αναπληρωτή του. Για την καλύτερη 
παρακολούθηση της εκτέλεσης του προϋπολογισμού και 
της εξέλιξης των δαπανών του Οργανισμού και εφόσον 
τούτο επιτρέπεται από το μηχανογραφικό του σύστημα, 
είναι δυνατή η πληρωμή των δαπανών των Υ.Π.Α.Δ., που 
πραγματοποιούνται σε βάρος πιστώσεων επιτροπικών 
ενταλμάτων, απάτην Κεντρική Υπηρεσία του Οργανισμού. 

4. Επιταγές πληρωτέου ποσού που υπερβαίνειτα 586,94 
ευρώ υπογράφονται επιπλέον και από δεύτερο πρόσωπο 

που ορίζεται από το Δ.Σ. που μπορεί να είναι ο πρόεδρος 
του Δ.Σ. ή μέλος αυτού εφόσον έχει την ιδιότητα του μόνι¬ 
μου υπαλλήλου του Δημοσίου ή ν.π.δ.δ. Προκειμένου πε¬ 
ρί πληρωμών των Υ. Π.Α.Δ. το δεύτερο πρόσωπο που υπο¬ 
γράφει τις επιταγές και τις εντολές μεταφοράς για τις πε¬ 
ριπτώσεις αυτές ορίζεται για κάθε Υ.Π.Α.Δ. από το Δ.Σ. 
μεταξύ των μόνιμων υπαλλήλων της Υ.Π.Α.Δ. ή άλλων 
ν.π.δ.δ. ή του Δημοσίου. 

Άρθρο 11 
Προπληρωμές 

1. Επιτρέπεται η έκδοση χρηματικών ενταλμάτων προ¬ 
πληρωμής (ΧΕΠ) σε βάρος των εξόδων για τα οποία έχει 
εγγράφει πίστωση στον προϋπολογισμό, στο όνομα μόνι¬ 
μων υπαλλήλων του Οργανισμού ή μόνιμων υπαλλήλων 
άλλων ν.π.δ.δ. ή υπαλλήλων του Δημοσίου με αιτιολογη¬ 
μένη απόφαση του κύριου ή δευτερεύοντος διατάκτη. Επι¬ 
τρέπεται, επίσης, η έκδοση ΧΕΠ στο όνομα συνταξιούχων 
ή ασφαλισμένων του Δημοσίου για την αντιμετώπιση εξό¬ 
δων νοσηλείας αυτών ή των μελών της οικογένειάς τους 
στην αλλοδαπή. 

2. Η κατά την προηγούμενη παράγραφο απόφαση ορίζει 
το ποσό του ΧΕΠ και την προθεσμία απόδοσης λογαρια¬ 
σμού, εφαρμοζόμενων κατά τα λοιπά των σχετικών περί 
λογιστικού των ν.π.δ.δ. διατάξεων. Δεν επιτρέπεται η έκ¬ 
δοση ΧΕΠ στο όνομα υπαλλήλου του Οργανισμού που 
ασκεί καθήκοντα ταμία ή εισπράκτορα, πλην μόνο για έξο¬ 
δα μετακίνησής τους. 

3. Χρηματικά εντάλματα προπληρωμής επιτρέπεται να 
εκδίδονται μέχρι την τελευταία ημέρα του προτελευταίου 
μηνάς κάθε οικονομικού έτους. Κατ' εξαίρεση, για την 
αντιμετώπιση επειγουσών αναγκών, επιτρέπεται η έκδοση 
ΧΕΠ μέχρι τέλους του οικονομικού έτους. 

Άρθρο 12 

Επιτροπικά εντάλματα 

1. Η μεταβίβαση πιστώσεων στις Υ.Π.Α.Δ. (δευτερεύο- 
ντες διατάκτες) ενεργείται με επιτροπικά εντάλματα που 
εκδίδει η Υ.Δ. Ε. στο Υπουργείο Υγείας και Πρόνοιας, ύστε¬ 
ρα από έγγραφη εντολή του κύριου διατάκτη, υπό την 
προϋπόθεση ότι οι πιστώσεις αυτές βρίσκονται μέσα στα 
οριζόμενα κάθε φορά όρια πληρωμών. 

2. Στα επιτροπικά εντάλματα αναγράφονται: 

α) ο τίτλος και ο αριθμός του φορέα σε βάρος του προ¬ 
ϋπολογισμού του οποίου εκδίδονται, 
β) ο αύξων αριθμός, 
γ) το οικονομικό έτος, 

δ) ο Κ.Α.Ε. τον οποίο βαρύνει το μεταβιβαζόμενο ποσό, 
ε) το ποσό της πίστωσης που μεταβιβάζεται, 
στ) η Υ.Π.Α.Δ. στην οποία μεταβιβάζεται η πίστωση και 
ζ) ο τόπος και ο χρόνος έκδοσης και 
η) οι υπογραφές των κατά τις κείμενες διατάξεις αρμο¬ 
δίων οργάνων. 

3. Τα επιτροπικά εντάλματα συντάσσονται σε τέσσερα 
αντίτυπα επί ειδικού εντύπου, μονογράφονται από τα όρ¬ 
γανα που συμπράττουν στον έλεγχο και υπογράφονται 
απότον προϊστάμενο της Υ.Δ.Ε. στο Υπουργείο Υγείας και 
Πρόνοιας. Το πρώτο αποστέλλεται στο δευτερεύοντα δια- 
τάκτη, το δεύτερο παραμένει στην Υ.Δ.Ε., το τρίτο απο- 
στέλλεται στο Β’ Τμήμα της Διεύθυνσης Διοικητικού - Οι¬ 
κονομικού του Οργανισμού και το τέταρτο αντίτυπο επι¬ 
συνάπτεται στα παραστατικά του απολογισμού για τον 
κατασταλτικό έλεγχο του Ελεγκτικού Συνεδρίου, σύμφω¬ 
να με τις κείμενες διατάξεις. 


4. Οι μεταβιβαζόμενες αλληλοδιαδόχως σε κάθε 
Υ.Π.Α.Δ. πιστώσεις για το ίδιο έτος και για τον ίδιο σκοπό 
αθροίζονται και αποτελούν μία και την αυτή πίστωση. 

5. Μέσα στο πρώτο δεκαήμερο κάθε μήνα οι Υ.Π.Α.Δ. 
αποστέλλουν στην Υ.Δ.Ε. του Υπουργείου Υγείας και Πρό¬ 
νοιας και στη Δ1 Διοικητικού - Οικονομικού κατάσταση 
στην οποία περιλαμβάνονται οι μεταβιβασθείσες πιστώ¬ 
σεις, οι αναληφθείσες υποχρεώσεις και τα ενταλθέντα 
έξοδα σε βάρος των πιστώσεων των επιτροπικών ενταλ¬ 
μάτων βάσει των εγγραφών που έγιναν στα οικεία βιβλία 
κατά τον προηγούμενο μήνα. 

6. Εάν διαπιστωθεί αριθμητικό λάθος στα βιβλία των 
Υ.Π.Α.Δ., μετά την αποστολή της κατά την προηγούμενη 
παράγραφο κατάστασης στη Δ1 Διοικητικού-Οικονομι- 
κού, το λάθος αυτό διορθώνεται με ανάλογη εγγραφή υπό 
τη χρονολογία της ημέρας που διαπιστώθηκε και ενημε¬ 
ρώνονται σχετικά οι αρμόδιες υπηρεσίες. 

7. Κάθε πίστωση που μεταβιβάστηκε στις Υ.Π.Α.Δ., εάν 
δεν ανακληθεί, ισχύει μέχρι τη λήξη της παράτασης του οι¬ 
κονομικού έτους. Μετά την προθεσμία αυτή, οι πιστώσεις 
παύουν να είναι στη διάθεση της Υ.Π.Α.Δ. και επανέρχο¬ 
νται αυτοδίκαια στη διάθεση του κύριου διατάκτη. Η 
Υ.Π.Α.Δ., μέσα στο πρώτο δεκαήμερο από τη λήξη του οι¬ 
κονομικού έτους περιορίζει τις πιστώσεις στα ενταλθέντα 
ποσά με τις απαιτούμενες πράξεις στα οικεία βιβλία. Μετά 
από τον περιορισμό των πιστώσεων η αρμόδια Υ.Π.Α.Δ. 
αποστέλλει στην Υ.Δ.Ε. στο Υπουργείο Υγείας και Πρόνοι¬ 
ας και στη Δ1 Διοικητικού - Οικονομικού ετήσια απολογι¬ 
στική κατάσταση για την ενημέρωση των βιβλίων τους. 

8. Εάν για οποιαδήποτε αιτία, δεν πρόκειται να γίνει χρή¬ 
ση μέρους ή ολόκληρου του ποσού της πίστωσης που με¬ 
ταβιβάσθηκε, αυτή ανακαλείται προ της λήξεως του οικο¬ 
νομικού έτους από τον κύριο διατάκτη, είτε αυτεπαγγέλ- 
τως είτε με πρόταση της οικείας Υ.Π.Α.Δ., με έκδοση 
ανακλητικού επιτροπικού εντάλματος. Τα ανακλητικά επι¬ 
τροπικά εντάλματα συντάσσονται με ερυθρά γραφή εφ’ 
όσον είναι δυνατόν ή διαφορετικά με την ένδειξη ανακλη- 
τικό και αρνητικό πρόσημο στο ποσό και εκδίδονται με τον 
ίδιο τρόπο που εκδίδονται τα επιτροπικά χρηματικά εντάλ¬ 
ματα. 

9. Καμία μεταβολή των στοιχείων εκδοθέντος επιτροπι¬ 
κού εντάλματος συγχωρείται με διοικητική πράξη διαφο¬ 
ρετικού τύπου. 

Άρθρο 13 

Πάγια προκαταβολή 

1. Για την αντιμετώπιση των δαπανών λειτουργίας του 
Οργανισμού επιτρέπεται με κοινή απόφαση του εποπτεύ- 
οντος Υπουργού και του Υπουργού Οικονομίας και Οικο¬ 
νομικών, η οποία δημοσιεύεται στην Εφημερίδα της Κυ- 
βερνήσεως, η σύσταση πάγιας προκαταβολής και καθορί¬ 
ζεται το ύψος αυτής και οιπιστώσεις σε βάροςτων οποίων 
επιτρέπεται από αυτήν η πληρωμή δαπανών. 

Επιτρέπεται με όμοια απόφαση του κατά περίπτωση αρ¬ 
μόδιου Υπουργού ή του εξουσιοδοτημένου από αυτόν ορ¬ 
γάνου η κατανομή του ποσού της πάγιας προκαταβολής 
σε περισσότερες από μία διαχειρίσεις. 

Η πάγια προκαταβολή χορηγείται με χρηματικό ένταλμα 
το οποίο εκδίδεται από τον εκτός προϋπολογισμό λογα¬ 
ριασμό «Πάγιες Προκαταβολές». 

2. Η διαχείριση της πάγιας προκαταβολής ανατίθεται με 
απόφαση του Διοικητικού Συμβουλίου σε μόνιμους υπαλ- 
λήλουςτου Οργανισμού και κατ’ εξαίρεση, λόγω έλλειψης 
ή κωλύματος αυτών, σε μόνιμους δημόσιους υπαλλήλους 

με έγκριση του Προϊσταμένου της Υπηρεσίας στην οποία 
ανήκουν. 

Ο Διαχειριστής της πάγιας προκαταβολής, έχοντας τις 
ευθύνες του Δημοσίου Υπολόγου, υποχρεώνεται μέσα 
στο α’ Ιδθήμερο κάθε μήνα να υποβάλει τα δικαιολογητι- 
κά των πληρωμών της πάγιας προκαταβολής που διενερ- 
γήθηκαν τον αμέσως προηγούμενο μήνα, στην αρμόδια 
υπηρεσία για την εκκαθάριση των σχετικών δαπανών, η 
οποία εκδίδει τα χρηματικά εντάλματα για την αποκατά¬ 
στασή της. 

3. Κάθε πληρωμή, η οποία ενεργείται από την πάγια προ¬ 
καταβολή αχρεώστητα, καταλογίζεται ολόκληρη σε βά¬ 
ρος του λαβόντος και των τυχόν συνυπεύθυνων οργάνων, 
ανεξάρτητα από τις πειθαρχικές κυρώσεις. 

Κάθε πληρωμή, η οποία ενεργείται από την πάγια προ¬ 
καταβολή καθ’ υπέρβαση των σχετικών αποφάσεων, κα¬ 
ταλογίζεται στα όργανα που προκάλεσαν την πληρωμή. 

Βάσει των καταλογιστικών αποφάσεων, εκδίδονται τα 
χρηματικά εντάλματα αποκατάστασης της πάγιας προκα¬ 
ταβολής σε βάρος των οικείων πιστώσεων του προϋπολο¬ 
γισμού. 

4. Τα βιβλία αποδεικτικών εισπράξεως και το ημερολό¬ 
γιο αυτών που χρησιμοποιούνται από τον διαχειριστή της 
πάγιας προκαταβολής αριθμούνται και θεωρούνται από 
τον Πρόεδρο του Οργανισμού ή από το νομίμως εξουσιο¬ 
δοτημένο όργανο. 

5. Ο Διαχειριστής της πάγιας προκαταβολής υποχρεού- 
ται: 

α) Να καταθέτει απαραίτητα τα διαθέσιμα κεφάλαια της 
πάγιας προκαταβολής στην Τράπεζα. 

β) Νατηρείημερολόγιο κινήσεως πάγιας προκαταβολής 
στο οποίο πρέπει να καταχωρίζει όλες τις εισπράξεις και 
πληρωμές που διενεργεί κατά χρονολογική σειρά. 

γ) Να υποβάλλει μέσα στο α’ 20ήμερο κάθε μήνα αναλυ¬ 
τικά ισοζύγια στο Διοικητικό Συμβούλιο του Οργανισμού 
και στην αρμόδια Διεύθυνση Επιθεώρησης Δημοσίων Δια¬ 
χειρίσεων, Ν.Π.Δ.Δ. καιΔ.Ε.Κ.Ο. 

6. Το ανώτατο χρηματικό όριο το οποίο μπορεί να έχει 
στα χέρια του ο Διαχειριστής της πάγιας προκαταβολής 
ανέρχεται στο ποσό των 1.500,00 €. 

Άρθρο 14 

Ταμειακή διαχείριση 

1. Διαχειριστής του Οργανισμού είναι η τράπεζα ή άλλο 
πιστωτικό ίδρυμα που ορίζεται με απόφαση του Δ.Σ. 

2. Ο παραπάνω φορέας κατά την εξόφληση των επιτα¬ 
γών και την εκτέλεση των εντολών πληρωμής ή μεταφο¬ 
ράς τηρεί την τραπεζική διαδικασία. Τα σχετικά δικαιολο- 
γητικά και οι εξοφλητικές αποδείξειςτων δικαιούχων, χαρ- 
τοσημασμένες εφόσον απαιτούνται, παραμένουν σ’ 
αυτόν. Την εξόφληση των δικαιούχων υποχρεούται να 
αναγγείλει στον Οργανισμό. 

3. Δικαιολογητικό της γενομένης πληρωμής αποτελεί η 
αναγγελία της χρέωσης του λογαριασμού του Οργανι¬ 
σμού για την πληρωμή των δικαιούχων. 

4. Αν οι πληρωμές ενεργούνται με εντολές μεταφοράς 
δεν απαιτείται η προσκόμιση δικαιολογητικών νομιμοποί¬ 
ησης, ούτε εξοφλητική απόδειξη του δικαιούχου, η δε 
απόδειξη εκτέλεσης της εντολής μεταφοράς ή χρέωσης 
του λογαριασμού του Οργανισμού με πίστωση του λογα¬ 
ριασμού του δικαιούχου αποτελεί στην εν λόγω περίπτω¬ 
ση δικαιολογητικό της γενόμενης πληρωμής. Η εν λόγω 
απόδειξη, μαζί με την αίτηση του δικαιούχου περί μεταφο¬ 
ράς του προϊόντος του εντάλματος σε πίστωση τρεχούμε¬ 
νου λογαριασμού αυτού σε τράπεζα, υποβάλλεται, μαζί με 


τα δικαιολογητικό του εντάλματος, στα αρμόδια όργανα 
του Ελεγκτικού Συνεδρίου κατά την υποβολή του ετήσιου 
απολογισμού του Οργανισμού. 

Άρθρο 15 

Εξόφληση Χ.Ε. και άλλων τίτλων πληρωμής 

1. Η εξόφληση των Χ.Ε. ή άλλων τίτλων πληρωμής ενερ- 
γείται είτε με υπογραφή του δικαιούχου ή του νόμιμου 
αντιπροσώπου του επί του σώματος του εξοφλούμενου 
τίτλου, είτε με ιδιαίτερη εξοφλητική απόδειξη. Επί της εξο- 
φλητικής απόδειξης και παραπλεύρως της υπογραφής 
του δικαιούχου σημειώνονται τα στοιχεία της αστυνομικής 
ταυτότητας ή του κατά νόμο πιστοποιητικού ή εγγράφου 
που αποδεικνύει την ταυτότητα του εξοφλούντος, ως και 
η διεύθυνση της κατοικίας του και ο τυχόν αριθμός τηλε¬ 
φώνου του. Σε περίπτωση διενέργειας πληρωμής οφειλών 
του οργανισμού με εντολή μεταφοράς ή εντολή πληρω¬ 
μής, το αρμόδιο για την εξόφληση όργανο αναγράφει επί 
του εξοφλούμενου τίτλου, ότι αυτός εξοφλήθηκε με εντο¬ 
λή μεταφοράς ή εντολή πληρωμής και σημειώνει τον αύ- 
ξοντα αριθμό και της ημερομηνία της, καθώς και τον αριθ¬ 
μό της οικείας απόδειξης της τράπεζας περί εκτελέσεως 
της εντολής μεταφοράς ή πληρωμής και θέτει την υπο¬ 
γραφή του. 

2. Η τράπεζα που ασκεί την ταμειακή διαχείριση ανα¬ 
γράφει τόσο επίτου τηρούμενου σ’ αυτή λογαριασμού του 
Οργανισμού, όσο και επί των αποστελλόμενων σ’ αυτήν 
αντιγράφων των λογαριασμών και των αναγγελιών χρέω¬ 
σης τούτων, τους αριθμούς των εξοφλούμενων επιταγών, 
εντολών μεταφοράς και εντολών πληρωμής. Ο έλεγχος 
προς διαπίστωση της συμφωνίας αντιγράφων των λογα¬ 
ριασμών προς τις αντίστοιχες εγγραφές στο βιβλίο ημε¬ 
ρολογίου και στο βιβλίο επιταγών, εντολών μεταφοράς και 
εντολών πληρωμής ενεργείται από υπάλληλο του Οργανι¬ 
σμού, οριζόμενο κάθε φορά από το Γενικό Διευθυντή, 
οπωσδήποτε όμως διάφορο από εκείνο που τηρεί τα βι¬ 
βλία ημερολογίου και επιταγών, εντολών μεταφοράς και 
εντολών πληρωμής. 

3. Η εξόφληση των Χ.Ε. πρέπει να στηρίζεται σε πρωτό¬ 
τυπα δικαιολογητικό έγγραφα του αρμόδιου οργάνου, το 
οποίο ευθύνεται προσωπικά έναντι του Οργανισμού για το 
νόμιμο και έγκυρο της εξόφλησης του τίτλου πληρωμής. 

4. Τα Χρηματικά Εντάλματα Πληρωμής, που παραμέ¬ 
νουν ανεξόφλητα εν άλω ή εν μέρει, μέχρι της λήξεωςτου 
οικονομικού έτους, ακυρώνονται για το ποσό που παρα¬ 
μένουν ανεξόφλητα, οι δε υποχρεώσεις, εις τις οποίες αυ¬ 
τά αναφέρονται, μεταφέρονται ως έξοδα του επόμενου οι¬ 
κονομικού έτους. 

Η ακύρωση ενεργείται με πράξη του διατάκτη της δαπά¬ 
νης πάνω στο πρωτότυπο του χρηματικού εντάλματος και 
καταχωρείται με ερυθρά γραφή στα οικεία βιβλία. 

Σε περίπτωση που το ακυρωμένο χρηματικό ένταλμα 
έχει θεωρηθεί από τον αρμόδιο Επίτροπο του Ελεγκτικού 
Συνεδρίου, παραδίδεται στον Επίτροπο για την καταχώ- 
ρηση της ακύρωσης και στα οικεία βιβλία που τηρούνται 
από αυτόν και μετά την ακύρωσή του επιστρέφεται στην 
υπηρεσία που το εξέδωσε. 

Άρθρο 16 

Τρόπος εισαγωγής και απόδοσης των 
υπέρ του Δημοσίου και τρίτων κρατήσεων 

1. Εφόσον στον Οργανισμό λειτουργεί Ταμιακή Υπηρε¬ 
σία: 

1.1 Κατά την εξόφληση του χρηματικού εντάλματος 
πληρωμής όλες οι ενεργούμενες υπέρ του Δημοσίου και 

υπέρ τρίτων κρατήσεις, εισάγονται στον προϋπολογισμό 
του Οργανισμού με γραμμάτιο εισπράξεως σε οικείο κω¬ 
δικό αριθμό. 

1.2. Τα γραμμάτια εισπράξεως εκδίδονται βάσει συγκε¬ 
ντρωτικής κατάστασης στην οποία καταχωρούνται αναλυ¬ 
τικά και κατά χρονολογική σειρά εξοφλήσεως, οι ενερ- 
γούμενες κρατήσεις από κάθε ένα εξοφλημένο τίτλο πλη¬ 
ρωμής. 

1.3 Οι ενεργούμενες και εισαγόμενες στον προϋπολογι¬ 
σμό του Οργανισμού, σύμφωνα με τις προηγούμενες πα¬ 
ραγράφους του παρόντος άρθρου, κρατήσεις, αποδίδο¬ 
νται στο Δημόσιο ή στουςτρίτους, μέχριτης Ιδηςτουεπό¬ 
μενου μήνα της εξόφλησης των ενταλμάτων πληρωμής, 
εφόσον το χρονικό τούτο όριο δεν ορίζεται διαφορετικά 
από τις κείμενες διατάξεις, με ένταλμα πληρωμής στον οι¬ 
κείο κωδικό αριθμό του προϋπολογισμού του Οργανι¬ 
σμού, το οποίο εκδίδεται βάσει της σχετικής αναλυτικής 
κατάστασης κρατήσεων. 

1.4 Με την απόδοση των κρατήσεων, ειδοποιούνται έγ¬ 
γραφα οι δικαιούχοι αυτών, από την Οικονομική Υπηρεσία 
του Οργανισμού, και τους αποστέλλεται αναλυτική κατά¬ 
σταση των αποδοθέντων κρατήσεων. 

2. Εφόσον την διαχείριση του Οργανισμού την ενεργεί η 
Τράπεζα της Ελλάδος ή άλλος πιστωτικός Οργανισμός: 

2.1 ΟιεπίτωνΧ.Ε. αναγραφόμενες κρατήσεις πληρώνο¬ 
νται με επιταγές ή εντολές μεταφοράς. 

2.2 Μέσα στο πρώτο δεκαπενθήμερο κάθε μήνα, εφ’ 
όσον για το χρονικό τούτο όριο δεν ορίζεται διαφορετικά 
από τις κείμενες διατάξεις, ο Οργανισμός υποχρεούται να 
προβαίνει στην απόδοση των υπέρ του Δημοσίου και τρί¬ 
των κρατήσεων επί των Χ.Ε. που εξοφλήθηκαν ή εκδόθη- 
καν κατά τον προηγούμενο μήνα, όσων μεν αφορούν το 
Δημόσιο με επιταγή εκδιδόμενη σε διαταγή της αρμόδιας 
ΔΟΥ, όσων δε αφορούν τρίτους, είτε με επιταγή εκδιδό- 
μενη σε διαταγή τράπεζας ή άλλου πιστωτικού οργανι¬ 
σμού, είτε με εντολή μεταφοράς. 

2.3 Οι εκδιδόμενες σε διαταγή ΔΟΥ επιταγές γίνονται 
δεκτές από αυτές, ανεξάρτητα από ποσό έναντι έκδοσης 
τριπλότυπης είσπραξης, η οποία αποστέλλεται από αυτές 
στον Οργανισμό. Εξαιρετικά, όσον αφορά τις υπέρ ΙΚΑ 
κρατήσεις (εργοδότη και ασφαλισμένου) εκδίδονται επι¬ 
ταγές στο όνομα υπαλλήλου του Οργανισμού, για τη, βά¬ 
σει των αντιοτοιχουσών σε κάθε Χ.Ε. κρατήσεων, αγορά 
και επικόλληση ενσήμων ΙΚΑ επί των βιβλιαρίων των μι¬ 
σθωτών, εφόσον τούτο επιβάλλεται απάτην κείμενη νομο¬ 
θεσία. 

2.4 Το αρμόδιο όργανο του Οργανισμού, κατά την εξό¬ 
φληση των Χ.Ε., προβαίνει με χρέωση του προϋπολογι¬ 
σμού των εξόδων υπό τον οικείο κωδικό αριθμό και για το 
συνολικό ποσό του Χ.Ε. σε πίστωση: 

α) του τηρούμενου στην τράπεζα λογαριασμού ταμεια¬ 
κής διαχείρισης για το καθαρό στο δικαιούχο ποσό για το 
οποίο εκδόθηκε η σχετική επιταγή πληρωμής ή εντολή με¬ 
ταφοράς και 

β) του τρεχούμενου εκτός προϋπολογισμού λογαρια¬ 
σμού «αποδοτέες κρατήσεις», τηρούμενου κατά δικαιού¬ 
χο για τις επί του εντάλματος αναγραφόμενες κρατήσεις 
υπέρ Δημοσίου και τρίτων. Ο τρεχούμενος αυτός λογα¬ 
ριασμός τακτοποιείται με την έκδοση της σχετικής με τις 
κρατήσεις επιταγής με αντίστοιχη πίστωση του λογαρια¬ 
σμού ταμειακής διαχείρισης στην τράπεζα. 

2.5 Κάθε εγγραφή ποσού, σε πίστωση των αναφερομέ- 
νων στην προηγούμενη παράγραφο τρεχούμενων λογα¬ 


ριασμών «αποδοτέες κρατήσεις» πραγματοποιείται με την 
έκδοση των προβλεπόμενων από τις κείμενες διατάξεις 
του Οργανισμού, παραστατικών εισπράξεως, επί των 
οποίων θα αναγράφεται η ένδειξη ότι εκδίδεται σε πίστω¬ 
ση του οικείου λογαριασμού αποδοτέων κρατήσεων κα¬ 
θώς και ο αριθμός του χρηματικού εντάλματος τον οποίο 
αφορά. 

2.6 Το αρμόδιο όργανο του Οργανισμού καταχωρεί στις 
καταστάσεις των κρατήσεων τις αναλογούσες κρατήσεις 
υπέρ του Δημοσίου καιτρίτων, για κάθε εξοφλημένο διαρ- 
κούντος του μήνα χρηματικό ένταλμα. Τα αντίγραφα των 
καταστάσεων αυτών διαβιβάζονται από το αρμόδιο όργα¬ 
νο μόνο στους δικαιούχους τρίτους προς ενημέρωσή 
τους, με μνεία στο διαβιβαστικό έγγραφο και του αριθμού 
της οικείας επιταγής πληρωμής ή εντολής μεταφοράς. 

Άρθρο 17 
Βιβλία 

1. Από τη Δ1 Διοικητικού - Οικονομικού τηρούνται υπο¬ 
χρεωτικά: 

α) Ημερολόγιο. 

β) Βιβλίο επιταγών και εντολών μεταφοράς. 

γ) Βιβλίο παρακολούθησης πάγιας προκαταβολής. 

δ) Βιβλίο απογραφής παγίων. 

ε) Κάθε άλλο βιβλίο και στοιχείο που κρίνεται απαραίτη¬ 
το. 

Τα κατά το προηγούμενο εδάφιο βιβλία τηρούνται και 
από τους δευτερεύοντες διατάκτες (Υ.Π.Α.Δ.). 

2. Η Υ.Δ.Ε. στο Υπουργείο Υγείας και Πρόνοιας και οι 
Υ.Δ.Ε. που είναι αρμόδιες για την εκκαθάριση των δαπα¬ 
νών των Υ.Π.Α.Δ. τηρούντο ακόλουθα βιβλία: 

α) Βιβλίο εγκρίσεων και εντολών πληρωμής στο οποίο 
καταχωρούνται σε ιδιαίτερες στήλες, κατά φορέα και κω¬ 
δικό αριθμό, οι αναλαμβανόμενες από την Κεντρική Υπη¬ 
ρεσία του Οργανισμού υποχρεώσεις και τα εκδιδόμενα 
χρηματικά εντάλματα. 

β) Ημερολόγιο για την κατ’ αύξοντα αριθμό και χρονο¬ 
λογική τάξη καταχώριση των εκδιδόμενων χρηματικών 
ενταλμάτων. 

γ) Ημερολόγιο για την κατ’ αύξοντα αριθμό και χρονο¬ 
λογική τάξη καταχώριση των επιτροπικών ενταλμάτων. 

δ) Βιβλίο δευτερευόντων διατακτών, στο οποίο καταχω- 
ρούνται κατά διατάκτη και κωδικό αριθμό εξόδου οι μετα¬ 
βιβαζόμενες πιστώσεις και κατά μήνα τα ενταλθέντα από 
τους δευτερεύοντες διατάκτες έξοδα βάσει των αποστελ- 
λομένων καταστάσεων, σύμφωνα με το άρθρο 12 του πα¬ 
ρόντος. 

ε) Μητρώο που εμφανίζει αριθμητικά για κάθε υπηρεσία 
του Οργανισμού το πόσης φύσεως, κατηγορίας και ιδιό¬ 
τητας προσωπικό. 

ζ) Βιβλίο υπολόγων ενταλμάτων προπληρωμής (Χ.Ε.Π.) 
στο οποίο καταχωρούνται κατά υπόλογο τα εκδιδόμενα 
Χ.Ε.Π. 

3. Οι δευτερεύοντες διατάκτες (Υ.Π.Α.Δ.) τηρούντο βι¬ 
βλία της προηγούμενης παραγράφου με εξαίρεση τα υπό 
στοιχεία α (βιβλίο εγκρίσεων και εντολών πληρωμής) και ε 
(δυναμολόγιο υπαλλήλων). 

4. Με την εφαρμογή του διπλογραφικού συστήματος και 
του κλαδικού λογιστικού σχεδίου ο Οργανισμός τηρεί 
υποχρεωτικά και τα ακόλουθα λογιστικά βιβλία, σύμφωνα 
με τις κείμενες διατάξεις: 

α) Γενικό Ημερολόγιο. 

β) Γενικό Καθολικό. 

γ) Βιβλίο απογραφών και ισολογισμών. 

δ) Ημερολόγιο εγγραφών ισολογισμού, 
ε) Μητρώο παγίων, 
στ) Βιβλίο επιταγών. 

ζ) Κάθε άλλο βιβλίο του οποίου η τήρηση προβλέπεται 
από τον Κ. Β.Σ. ή ήθελε κριθεί απαραίτητη με απόφαση του 
Δ.Σ. του Οργανισμού. 

Επίσης, για λόγους διαχειριστικής τάξης, ο Οργανισμός 
τηρεί αναλυτικά καθολικά όλων των λογαριασμών, καθώς 
επίσης και ισοζύγια γενικού καθολικού και αναλυτικών κα¬ 
θολικών. 

5. Τα βιβλία μονογράφονται και θεωρούνται από το Γενι¬ 
κό Διευθυντή του Οργανισμού. 

Άρθρο 18 

Προϋπολογισμός - Απολογισμός - 
Ισολογισμός - Λογαριασμοί 

1. Ο προϋπολογισμός περιλαμβάνει τα προβλεπόμενα 
έσοδα και έξοδα του Οργανισμού, μεταξύ των οποίων και 
αυτά που αφορούν την κίνηση κεφαλαίων, που εμφανίζο¬ 
νται με ίδιους κωδικούς αριθμούς. Κάθε εγγραφή στον 
προϋπολογισμό πρέπει να είναι πλήρως αιτιολογημένη. Σε 
ξεχωριστό τμήμα του προϋπολογισμού αναγράφονται τα 
ποσά τα οποία προέρχονται από τον προϋπολογισμό Δη¬ 
μοσίων Επενδύσεων. Τα έσοδα και έξοδα ταξινομούνται 
κατά είδος, ομάδες και κατηγορίες, ανάλογα με την αιτία 
και τη φύση τους, κατά τα ισχύοντα για τους προϋπολογι- 
σμούςτων ν.π.δ.δ. 

Ο προϋπολογισμός καταρτίζεται σύμφωνα με τις κείμε¬ 
νες διατάξεις και τις εγκυκλίους που εκδίδονται κατ’ έτος 
για την κατάρτιση των προϋπολογισμών των ν.π.δ.δ. 

Σε ειδικούς πίνακες, προσαρτημένους στον προϋπολο¬ 
γισμό , που δύ νανται να τροποποιούνται κατά την διάρκεια 
εκτέλεσης του προϋπολογισμού με αποφάσεις των αρμο¬ 
δίων για την έγκριση των προϋπολογισμών οργάνων, ανα¬ 
γράφονται οι πιστώσεις σε βάρος των οποίων επιτρέπεται 
η έκδοση ενταλμάτων προπληρωμής και επιτροπικών. 

Σε ειδικό πίνακα αυτού, εμφανίζεται το προβλεπόμενο 
ταμειακό υπόλοιπο του προηγούμενου έτους στο οποίο 
αναφέρεται ο προϋπολογισμός. 

2. Οι λογαριασμοί του Οργανισμού διακρίνονται στους 
απεικονίζοντες την εκτέλεση του προϋπολογισμού και 
τους εκτός προϋπολογισμού λογαριασμούς, που απεικο- 
νίζουντη λοιπή χρηματική διαχείριση. 

3. Ο απολογισμός εμφανίζει κατά στήλες και την τάξη 
του προϋπολογισμού: 

α) τα αρχικώς προϋπολογισθέντα έσοδα και έξοδα, 
β) τις μεταγενέστερες συμπληρώσεις και τροποποιή¬ 
σεις τους, 

γ) τα πραγματοποιηθέντα έσοδα και έξοδα, 

δ) τις διαφορές επιπλέον ή έλαττον εσόδων - εξόδων και 

ε) το πλεόνασμα ή έλλειμμα. 

Στο τέλος του απολογισμού παρατίθεται το ισοζύγιο της 
χρηματικής διαχείρισης, το οποίο εμφανίζει στη χρέωση 
το χρηματικό υπόλοιπο της 31 Δεκεμβρίου του προηγού¬ 
μενου έτους και τις κατά τη διάρκεια του έτους πραγμα- 
τοποιηθείσες εισπράξεις και στην πίστωση τις κατά τη 
διάρκεια του αυτού έτους πραγματοποιηθείσες πληρω¬ 
μές και το χρηματικό υπόλοιπο της 31 Δεκεμβρίου του ίδι¬ 
ου έτους. 

4. Ο ισολογισμός της περιουσιακής κατάστασης εμφα¬ 
νίζει τα κατά την 31η Δεκεμβρίου κάθε έτους στοιχεία 
ενεργητικού και παθητικού, όπως προκύπτουν από το γε¬ 


νικό καθολικό. Στον ισολογισμό εμφανίζεται κάθε μεταβο¬ 
λή στοιχείου ενεργητικού και παθητικού που μεσολάβησε 
κατά τη διάρκεια της κλειόμενης χρήσης σε σχέση με την 
προηγούμενη. 

5. Ο προϋπολογισμός, ο ετήσιος απολογισμός της δια¬ 
χείρισης και ο ετήσιος ισολογισμός για κάθε οικονομικό 
έτος καταρτίζονται από τη Διεύθυνση Διοικητικού - Οικο¬ 
νομικού, υπογράφονται από τον προϊστάμενο αυτής και το 
Γ ενικό Διευθυντή και εγκρίνονται από το Δ.Σ. του Οργανι¬ 
σμού και από τους εποπτεύοντες τον Οργανισμό Υπουρ¬ 
γούς Οικονομικών και Υγείας-Πρόνοιας, σύμφωνα με τις 
διατάξεις του ν.δ. 496/74. Ο προϋπολογισμός, ο ετήσιος 
απολογισμός και ο ετήσιος ισολογισμός συνοδεύονται 
από λεπτομερή αιτιολογική έκθεση του Δ.Σ. του Οργανι¬ 
σμού για τη διαχείριση και τα αποτελέσματα των δραστη¬ 
ριοτήτων του κατά το λογιστικό έτος, καθώς και για τις 
προβλέψεις του για το μέλλον καθώς και από απόσπασμα 
πρακτικών της συνεδρίασης του Διοικητικού Συμβουλίου 
του. Ο ετήσιος απολογισμός της διαχείρισης και ο ετήσιος 
ισολογισμός μετά από την έγκρισή τους υποβάλλονται με 
τα σχετικά δικαιολογητικά και με αντίγραφο του εγκεκρι¬ 
μένου προϋπολογισμού και των τροποποιήσεων στο Ελε¬ 
γκτικό Συνέδριο, μέσα στις προβλεπόμενες κάθε φορά 
από τις ισχύουσες διατάξεις του λογιστικού των ν.π.δ.δ. 
προθεσμίες. 

6. Πριν από την κατάρτιση του ισολογισμού γίνεται απο- 
γραφή των στοιχείωντου ενεργητικού και παθητικού. 

Άρθρο 19 

Ετήσιες οικονομικές καταστάσεις 

1. Μετά την εφαρμογή του Κλαδικού Λογιστικού Σχεδίου 
ο Οργανισμός συντάσσει και τις ακόλουθες ετήσιες οικο¬ 
νομικές καταστάσεις, οι οποίες υποβάλλονται στους επο¬ 
πτεύοντες υπουργούς: 

α) Κατάσταση ισολογισμού τέλους χρήσεως. 

β) Κατάσταση λογαριασμού αποτελεσμάτων χρήσεως. 

γ) Πίνακα διαθέσεως αποτελεσμάτων. 

δ) Κατάσταση λογαριασμού γενικής εκμεταλλεύσεως. 

ε) Προσάρτημα του ισολογισμού και των αποτελεσμά¬ 
των χρήσεως. 

2. Οι καταστάσεις αυτές καταρτίζονται το αργότερο 
εντός τεσσάρων (4) μηνών από τη λήξη του διαχειριστικού 
έτους, με ημερομηνία σύνταξης την 31η Δεκεμβρίου εκά- 
στου έτους και υποβάλλονται στα αρμόδια ελεγκτικά όρ¬ 
γανα. 

Άρθρο 20 

1. Ο παρών κανονισμός αποτελεί προσαρμογή των ισχυ- 
ουσών δημοσιολογιστικών διατάξεων στις ιδιομορφίες 
του Ο.Π.Α.Δ. Σε τυχόν αμφισβητήσεις που ανακύπτουν 
στην ερμηνεία των κειμένων του κανονισμού και του λογι¬ 
στικού των ν.π.δ.δ. κατισχύει το κείμενο του ν.δ 496/74 και 
των κανονιστικών διοικητικών πράξεων που εκδόθηκαν σε 
εκτέλεσή του. 

2. Για όσα θέματα δεν καλύπτονται από τον παρόντα κα¬ 
νονισμό ισχύουν οι διατάξεις του λογιστικού των Ν.Π.Δ.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2003 

